CELEX: 32021D1403
Language: et
Date: 2021-08-25 00:00:00
Title: Komisjoni rakendusotsus (EL) 2021/1403, 25. august 2021, millega muudetakse rakendusotsust (EL) 2019/1202 seoses kergujuvkraanasid käsitlevate harmoneeritud standarditega

26.8.2021   
               
               
                  ET
               
               
                  Euroopa Liidu Teataja
               
               
                  L 302/17
               
            
         KOMISJONI RAKENDUSOTSUS (EL) 2021/1403,
         25. august 2021,
         millega muudetakse rakendusotsust (EL) 2019/1202 seoses kergujuvkraanasid käsitlevate harmoneeritud standarditega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Vastavalt Euroopa Parlamendi ja nõukogu direktiivi 2014/34/EL (2) artiklile 12 eeldatakse, et tooted, mis vastavad harmoneeritud standarditele või nende osadele, mille viited on avaldatud Euroopa Liidu Teatajas, on vastavuses kõnealuse direktiivi II lisas sätestatud oluliste tervisekaitse- ja ohutusnõuetega, mida nimetatud standardid või nende osad käsitlevad.
                  
               
                     (2)
                  
                  
                     Komisjon esitas 12. detsembri 1994. aasta kirjaga BC/CEN/46–92 – BC/CLC/05–92 Euroopa Standardikomiteele (CEN) ja Euroopa Elektrotehnika Standardikomiteele (Cenelec) taotluse, et need koostaksid ja vaataksid läbi Euroopa Parlamendi ja nõukogu direktiivi 94/9/EÜ (3) toetavad harmoneeritud standardid. Kõnealune direktiiv asendati direktiiviga 2014/34/EL ilma direktiivi 94/9/EÜ II lisas sätestatud olulisi tervisekaitse- ja ohutusnõudeid muutmata.
                  
               
                     (3)
                  
                  
                     Eelkõige paluti CENil ja CENELECil koostada standard plahvatusohtlikus keskkonnas kasutatavate seadmete kavandamise ja katsetamise kohta, millele on osutatud CENi ja CENELECi ning komisjoni vahel kokku lepitud standardimiskava I peatükis ning mis on lisatud taotlusele BC/CEN/46–92 – BC/CLC/05–92. CENil ja CENELECil paluti samuti läbi vaadata kehtivad standardid, et viia need vastavusse direktiivi 94/9/EÜ oluliste tervisekaitse- ja ohutusnõuetega.
                  
               
                     (4)
                  
                  
                     CEN koostas taotluse BC/CEN/46–92 – BC/CLC/05–92 alusel harmoneeritud standardi EN 13852-3:2021 kergujuvkraanade kohta.
                  
               
                     (5)
                  
                  
                     Komisjon hindas koos CENiga, kas CENi koostatud standard EN 13852-3:2021 vastab taotlusele BC/CEN/46–92 – BC/CLC/05–92.
                  
               
                     (6)
                  
                  
                     On vaja selgitada, milliseid standardi EN 13852-3:2021 punktis „2 Normative references“ (normiviited) osutatud standardite versioone tuleks vastavuseelduse jaoks kasutada.
                  
               
                     (7)
                  
                  
                     Standardi EN 13852-3:2021 tabeli ZB.1 veerg „Remarks/Notes“ (märkused) tuleks rakendusotsuse (EL) 2019/1202 kohaldamisel väljaandest välja jätta, kuna see veerg ei ole kooskõlas standardi normatiivse põhiosa nõuetega ning selle veeru pealkirja tõlgendamine sellisena, nagu annaks see vastavuseelduse õigusliku mõju, tekitab õiguslikku ebakindlust.
                  
               
                     (8)
                  
                  
                     Standard EN 13852-3:2021 vastab selle eesmärgiks olevatele nõuetele, mis on sätestatud direktiivi 2014/34/EL II lisas. Seepärast on asjakohane avaldada viide nimetatud standardile Euroopa Liidu Teatajas koos piiranguga.
                  
               
                     (9)
                  
                  
                     Komisjoni rakendusotsuse (EL) 2019/1202 (4) I lisas on loetletud viited direktiivi 2014/34/EL toetuseks koostatud harmoneeritud standarditele. Lisasse tuleks märkida viide harmoneeritud standardile EN 13852-3:2021.
                  
               
                     (10)
                  
                  
                     Seepärast tuleks rakendusotsust (EL) 2019/1202 vastavalt muuta.
                  
               
                     (11)
                  
                  
                     Harmoneeritud standardi järgimine lubab alates sellise standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2019/1202 I lisa muudetakse vastavalt käesoleva otsuse lisale.
         
         
            Artikkel 2
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 25. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 26. veebruari 2014. aasta direktiiv 2014/34/EL plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta (ELT L 96, 29.3.2014, lk 309).
         
            (3)  Euroopa Parlamendi ja nõukogu 23. märtsi 1994. aasta direktiiv 94/9/EÜ plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta (EÜT L 100, 19.4.1994, lk 1).
         
            (4)  Komisjoni 12. juuli 2019. aasta rakendusotsus (EL) 2019/1202 Euroopa Parlamendi ja nõukogu direktiivi 2014/34/EL toetuseks koostatud plahvatusohtlikus keskkonnas kasutatavate seadmete ja kaitsesüsteemide harmoneeritud standardite kohta (ELT L 189, 15.7.2019, lk 71).
      
      
         
            LISA
            Rakendusotsuse (EL) 2019/1202 I lisasse lisatakse järgmine kanne:
            
               
                           Nr
                        
                        
                           Viide standardile
                        
                     
                           „4.
                        
                        
                           EN 13852-3:2021
                           Ujuvkraanad. Osa 3: Kergujuvkraanad“
                           Märkus 1: harmoneeritud standardi EN IEC 60079-0:2018 punktis 2 osutatud normatiivseid viiteid loetakse sellisel kujul, nagu need on esitatud standardis EN IEC 60079-0:2018, nagu seda on parandatud standardiga EN IEC 60079-0:2018/AC:2020-02
                           Märkus 2: harmoneeritud standardi EN ISO 80079-36:2016 punktis 2 osutatud normatiivseid viiteid loetakse sellisel kujul, nagu need on esitatud standardis EN ISO 80079-36:2016, nagu seda on parandatud standardiga EN ISO 80079-36:2016/AC:2019
                           Piirang: käesolev viite avaldamine ei hõlma standardi järgmist osa:
                           tabeli ZB.1 veerg „Remarks/Notes“ (märkused).“